**Sub cataracte...**

*Gabriel Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sub cataracte zmeul se trezește

și lunecă-n amonte - ce bizar!

Se întrevăd cum unduiri de pește

clipesc bolnav scântei de chihlimbar.

Zăpoare lungi se-ncalecă sub stâncă

- fragmentele ghețarului învins;

Pe mal se-aud cupole mari de brâncă,

cum smulg pământul reavăn, și un linx

privește-atent la cetina bogată,

ce împletește vântul printre pini;

Din nalt văzduh înaripați dau roată

spre munți înzăpeziți și acvilini.

Un clipocit trezește urșii care

au hibernat în peșteră un veac;

O boltă argintie norii,-n zare,

ridică peste-ntinsuri care tac.

Renasc coleoptere amorțite,

în scoarțele-ravene de stejar;

Peste-arboroase ziduri și prin site

un ochi flămând, de zmeu, aruncă jar.